钦定古今图书集成/明伦汇编/氏族典/第118卷 > 陈球
## 钦定古今图书集成/明伦汇编/氏族典/第118卷 > 陈球

按《后汉书陈球传》：“球字伯真，下邳淮浦人也。历世著
名。少涉儒学，善律令。阳嘉中，举孝廉，稍迁繁阳令。复
辟公府，举高第，拜侍御史。是时桂阳黠贼李研等寇
钞陆梁，太尉杨秉表球为零陵太守，迁魏郡太守，征
拜将作大匠，迁南阳太守。以纠举豪右，为势家所谤，
抵罪。会赦归家，复拜廷尉。六年，迁司空，以地震免。拜”
光禄大夫，复为廷尉、太常。光和元年，迁太尉，数月，以
日食免。复拜光禄大夫。明年，为永乐少府，乃潜与司
徒河间刘郃谋诛宦官。曹节等白球谋议不轨，下狱
死。球时年六十二。